Tirsdag aften blev en 63-årig mand fra Fårup fundet død i rabatten på Sønder Ulstrupvej ved Sønder Onsild. Manden var ude at cykle, og er tilsyneladende væltet, oplyser Nordjyllands Politi. -	Alt tyder på, at der er tale om et solouheld. Vejen har en lille hældning, og han er tilsyneladende kommet ud i rabatten og har slået hovedet ned i asfalten, siger vagtchef ved Nordjyllands Politi, Mads Hessellund. Politiet fik kl. 21.26 en anmeldelse fra den 63-åriges kone, der var blevet nervøs for sin mand. Han var taget ud for at cykle en tur ved 17-tiden, og selvom han ofte cyklede lange ture, blev hun bekymret. Derfor i igangsatte politiet en eftersøgning, og det samme gjorde familien. Kl. 22.13 fandt familien selv den 63-årige. Der blev hurtigt tilkaldt ambulancer, men den 63-årige var død, da de fandt ham. -	Vi har også haft en bilinspektør på stedet. Han vurderer også, at der umiddelbart at tale om et solo uheld.

Referat:
Manden var ude at cykle, og er tilsyneladende væltet, oplyser Nordjyllands Politi.